เปิดเชียงของ-เชียงราย 3 รับสี่เหลี่ยมเศรษฐกิจ-เชื่อมโครงข่ายสะพานข้ามโขง
รายงานข่าวจากกรมทางหลวงแจ้งว่า กรมทางหลวง โดยสำนักก่อสร้างทางที่ 1 ได้ดำเนินงานโครงการก่อสร้างทางหลวงหมายเลข 1020 สายเชียงราย-อ.เชียงของ ตอน 3 แล้วเสร็จ รวมระยะเวลาทำการ 870 วัน โดยมีจุดเริ่มต้นโครงการฯที่ กม.80+000 และสิ้นสุดที่ กม.105+000 รวมระยะทาง 25 กิโลเมตร รูปแบบการก่อสร้างเป็นมาตรฐานทางชั้นพิเศษ ขยาย ช่องจราจรจาก 2 ช่องจราจร เป็น 4 ช่องจราจร ผิวจราจรเป็นแบบแอสฟัลต์คอนกรีต 2 ชั้น แบ่งทิศทางจราจรด้วยเกาะกลาง รวมงานติดตั้งไฟฟ้าแสงสว่างเพื่อให้ประชาชนได้รับความปลอดภัยในการเดินทาง,สำหรับทางหลวงหมายเลข 1020 สายเชียงราย-อ.เชียงของ เป็นทางหลวงที่เชื่อมต่อกับโครงการก่อสร้างสะพานข้ามแม่น้ำโขงที่อำเภอเชียงของจังหวัดเชียงราย กรมทางหลวงจึงได้ดำเนินการก่อสร้างโครงการฯดังกล่าว ตามแผนงานขับเคลื่อนการวางโครงสร้างพื้นฐานที่จำเป็นเพื่อรองรับการพัฒนาสู่อนาคต กิจกรรมก่อสร้างทางหลวงสนับสนุนการขนส่งแบบต่อเนื่อง เพื่อให้โครงข่ายทางหลวงมีศักยภาพในการเดินทางเพิ่มขึ้น ทำให้ประชาชนได้รับความสะดวกรวดเร็วและปลอดภัยในการเดินทาง อีกทั้ง เป็นการรองรับเส้นทาง R3 จากนครคุนหมิงทางตอนใต้ของประเทศจีน ส่งเสริมโครงการในกลุ่มสี่เหลี่ยมเศรษฐกิจ ได้แก่ ไทย, พม่า, ลาว, จีน ทั้งด้านการคมนาคมขนส่งสินค้าและอุตสาหกรรมการท่องเที่ยว ก่อให้เกิดการพัฒนาด้านเศรษฐกิจและสังคมของประเทศต่างๆในภูมิภาคยิ่งขึ้น.
กรมทางหลวง โดยสำนักก่อสร้างทางที่ 1 ได้ดำเนินงานโครงการก่อสร้างทางหลวงหมายเลข 1020 สายเชียงราย-อ.เชียงของ ตอน3 แล้วเสร็จ รวมระยะเวลาทำการ 870วัน โดยมีจุดเริ่มต้นโครงการฯที่ กม.80+000 และสิ้นสุดที่ กม.105+000 รวมระยะทาง 25 กม.
ข่าว กทม.,กรมทางหลวง,ก่อสร้างทางหลวง,เชียงราย,เชียงของ,สะพานข้ามแม่น้ำโขง,เชื่อมต่อ,โครงข่ายทางหลวง,เส้นทาง,สะดวก,ปลอดภัย,ข่าว,ไทยรัฐออนไลน์